Els Serveis Socials i el Gabinet Psicopedagògic Municipal ofereixen atenció psicològica urgent a diferents professionals i col·lectius a Burjassot
2025-07-24

L’Ajuntament de Burjassot, des dels Serveis Socials i el Gabinet Psicopedagògic Municipal, ha volgut sumar-se a la iniciativa d’ajudar i acompanyar, en aquests moments tan difícils, no sols al personal sanitari que es troba combatent la COVID-19 en primera línia, sinó també a aquelles persones que, per la seua situació personal i/o àmbit professional, tinguen la necessitat d’un suport psicològic urgent.

L’equip de professionals municipals està compost per tres psicòlogues del Departament de Serveis Socials i del Gabinet Psicopedagògic i el telèfon d’atenció és el 96 316 05 39.

A més d’aquesta atenció d’emergència, des de diferents departaments es continua oferint l’assessorament i l’orientació als usuaris i usuàries amb els quals ja es venia treballant, prèviament a aquesta crisi sanitària,  i a uns altres que puguen precisar d’atenció, dins de diferents àmbits. Alguns telèfons d’interés, en aquest sentit, són:

Dona- Espai Dona: 96 390 67 18
Menors i Dificultats d’Aprenentatge- Gabinet Psicopedagògic: 96 364 04 25
Addiccions- UPCCA: 96 316 05 38
Menors i Famílies- EEIIA 96 364 49 46